એમાંય ક્યારેક પ્રયોગાત્મક રીતે અમુક પ્રૉજેક્ટ કર્યો હોય કે અમુક સમય દરમિયાન જે વધુ પુસ્તકો વાંચશે તેને નવાજવામાં આવશે… અને પછી જુઓ… આવો પ્રૉજેક્ટ શાળામાં જ્યારે જ્યારે કર્યો છે ત્યારે ખૂબ સફળ નીવડ્યો છે. વિદ્યાર્થીઓએ રસથી વિવિધ લેખકોનાં વિવિધ પુસ્તકો વાંચ્યાં અને એમાંય વિષયવૈવિધ્ય તો ખરું જ પણ એ વાંચ્યા પછી એની નોંધ અને વિવેચન તેઓએ જે રીતે રજૂ કર્યાં… મને આશ્ચર્ય થયું, બાળકોમાં પણ કેટલું હીર પડ્યું છે ! વૅકેશનમાં લાઇબ્રેરી અમુક દિવસ ખોલવી પડે. વિદ્યાર્થી ભાઈબહેનો ચોપડી બદલાવવા અચૂક આવે ! આમેય વૅકેશનમાં જ તેઓને આ માટે સમય સારો મળે.